stanford-oval/wikipedia huggingface dataset:
Sudarskyn eksoplaneettojen luokitus

Sudarskyn eksoplaneettojen luokitus on teoreettinen suurten kaasuplaneettojen ulkonäön ennustamiseen suunniteltu luokitusjärjestelmä. Se perustuu siihen, että eri lämpötiloissa eri aineet tiivistyvät pilviksi ja antavat planeetalle erilaisen ulkonäön. Se kuvattiin ensimmäisen kerran David Sudarskyn johtaman ryhmän vuonna 2000 julkaisemassa paperissa Albedo and Reflection Spectra of Extrasolar Giant Planets. Luokitusta laajennettiin vuonna 2003 julkaisussa Theoretical Spectra and Atmospheres of Extrasolar Giant Planets.
Järjestelmässä kaasuplaneetat luokitellaan niiden kaasukehän mallinnettujen fyysisten piirteiden perusteella viiteen ryhmään. Aurinkokunnassa vain Saturnus ja Jupiter kuuluvat Sudarskyn luokituksen piiriin ja molemmat niistä kuuluvat luokkaan I. Planeettojen ulkonäkö vaihtelee huomattavasti saman luokan sisällä, Jupiter ja Saturnus jotka kuuluvat samaan luokkaan, ovat melko erilaisia, Saturnuksessa näkyy vähemmän piirteitä.[lähde? ]
Tainionvirran seurakunta

| Tainionvirran seurakunta |
| --- | --- |

 tunnus :  sijainti 
 Hartolan kirkko
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Päijät-Hämeen rovastikunta
Pääkirkko:  Hartolan kirkko
Perustettu:  2019
Jäsenmäärä:  4 506 (2022)
– Osuus asukkaista:  74,1 %
Kirkollisvero:  1,70 %
Kirkkoherra:  Jeremias Sankari
Sivusto
Infobox OKNimi-testi OK: 
Tainionvirran seurakunta on Hartolassa ja Sysmässä Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Jeremias Sankari.
Seurakunta perustettiin vuoden 2019 alussa, kun Hartolan ja Sysmän seurakunnat yhdistyivät uudeksi seurakunnaksi.
Suhoi

| Suhoi |
| --- | --- |

Perustettu:  1939
Avainhenkilöt:  Pavel Suhoi (perustaja)
Kotipaikka:   Moskova, Venäjä
Tuotteet:  lentokoneet
Henkilöstö:  26 177 (2011)
Emoyhtiö:  OAK
Infobox OKVirheellinen NIMI-arvo: 
Intian ilmavoimien Suhoi Su-30
Suhoi Superjet 100 (Campeche, Mexico) 2015
Suhoi (ven. Сухой) on venäläinen lentokoneiden valmistaja. Yhtiön pääkonttori on Moskovassa.
Suhoi on osa Moskovan pörssissä noteeratun sotilas- ja siviili-ilmailukonsernia OAK:ta.
Historia

Yhtiön perusti Pavel Suhoi vuonna 1939. Hän nousi johtavaksi hävittäjälentokoneiden suunnittelijaksi vain pari vuotta vuoden 1937 Stalinin puhdistusten jälkeen. Puhdistukset olivat vieneet monet aiemmat lentokonesuunnittelijat muutaman vuoden ajaksi insinöörityöleireille, joissa heidän työn tuloksensa näyttivät paranevan. Suhoin uusi suunnittelutoimisto sai koodin OKB-51, jolla nimellä se toimi Neuvostoliiton loppuun asti.
Ensimmäinen Suhoin suunnittelemista lentokoneista oli Suhoi Su-2, joka oli myös ainoa Suhoin malli, joka palveli toisessa maailmansodassa. Suhoi OKB avattiin uudelleenselvennä Stalinin kuoleman jälkeen 1953 ja se alkoi suunnitella uutta etulinjan hävittäjää. Suhoi Su-7 oli pettymys hävittäjänä ja vain pieni määrä valmistettiin. Kone poistettiin käytöstä 1965.
Su-7 suunniteltiin uudelleen hävittäjäpommittajaksi nimellä Su-7B korvaamaan Iljušin Il-10 ja siitä tulikin Neuvostoliiton merkittävin kone tässä roolissa 1960-luvulla.
Edelleenkehitetty Suhoi Su-9 oli torjuntahävittäjänä yhtä hyvä kuin MiG-21 ja sitä valmistettiin 1 100 Neuvostoliiton ilmapuolustuksen käyttöön. Jatkokehitelmä oli Suhoi Su-11, jota valmistettiin 108 kappaletta.
Suhoi Su-15 kehittiin torjumaan korkealla lentäviä B-52-pommikoneita, U-2-tiedustelukoneita ja V-pommittajia. Kone otettiin käyttöön 1965 ja viimeiset poistettiin käytöstä Ukrainassa 1996.
Suhoi Su-24 suunniteltiin aluksi jokasään pommittajaksi täsmäiskuihin pistemaaleja vastaan. Myöhemmin vaatimuksia tarkennettiin siten että koneessa oli oltava lyhyt lentoonlähtö/lasku ja mahdollisuus yliääninopeuteen matalissa korkeuksissa ilmapuolustuksen läpäisemiseksi. Su-24 on kääntyväsiipinen, mihin katsotaan vaikuttaneen Yhdysvaltain F-111:n. Kone tuli käyttöön 1975 ja korvasi Su-7B:n.
Suhoi Su-25 suunniteltiin puhdasveriseksi raskaasti panssaroiduksi maataistelukoneeksi maavoimien lähi-ilmatukeen toisen maailmansodan šturmovikin tapaan.
Suhoi Su-27 suunniteltiin pitkän matkan raskashävittäjäksi vastaamaan Yhdysvaltain F-14 ja F-15-koneita. Malli on ollut pitkän jatkukehityksen kohteena ja siitä on kehitetty mm. tukialusversio Suhoi Su-33 ja hävittäjäpommittaja Suhoi Su-34 korvaamaan Su-24.
Vuonna 2007 Suhoin toimitusjohtajana toimii Mihail Pogosjan. 2022 Suhoi liittyi lopullisesti osaksi OAK:ta.
Nykyinen tuotanto

Nykyisin Venäjän ilmavoimat käyttää Suhoi-tyyppejä  Su-27, Su-30, Su-24, Su-25, Su-24M ja laivasto Su-33 ja Su-25-malleja lentotukialus Admiral Kuznetsovilla. Suhoi-koneita on viety myös Intiaan, Kiinaan, Puolaan, Pohjois-Koreaan, Vietnamiin, arabimaihin, Malesiaan ja moniin pienempiin sosialistisesti suuntautuneihin maihin ja maihin, joissa länsihävittäjissä yleisesti käytetyt israelilaiset komponentit ovat kauppasaarrossa. Jo 1980-luvulla Neuvostoliitto myi mm. Intiaan uudempia Suhoi-hävittäjiä kuin mitä sen omat ilmavoimat saivat käyttöön. Su-26, Su-29 ja Su-31 ovat suosittuja taitolentokoneita.[lähde? ]
Nykyinen tuotanto > Hävittäjät > Entiset

Su-11
Nykyinen tuotanto > Hävittäjät > Nykyiset

Su-57
Nykyinen tuotanto > Hävittäjät > Tulevat

Su-75
Suhoi joutui 4. elokuuta 2006 Yhdysvaltain julistamaan kauppasaartoon kuuden muun yrityksen kanssa Venäjän myytyä Iranille ilmatorjuntaohjuksia. Tämä vaikutti etenkin siviilihankkeisiin (Superjet 100). Kauppasaarto purettiin 19. marraskuuta 2006.
Suhoin uusi 60–95-paikkaisten matkustajakoneiden sarja on nimeltään Suhoi Superjet 100.[lähde? ]
Sushilkumar Shinde

| Sushilkumar Shinde |
| --- | --- |

Intian sisäministeri
 31. heinäkuuta 2012 – 26. toukokuuta 2014  
Edeltäjä:  P. Chidambaram
Seuraaja:  Rajnath Singh
Intian energiaministeri
 30. tammikuuta 2006 – 31. heinäkuuta 2012  
Edeltäjä:  Anant Geete
Seuraaja:  Veerappa Moily
Andhra Pradeshin kuvernööri
 4. marraskuuta 2004 – 29. tammikuuta 2006  
Edeltäjä:  Surjit Singh Barnala
Seuraaja:  Rameshwar Thakur
Maharashtran 14. pääministeri
 18. tammikuuta 2003 – 4. marraskuuta 2004  
Edeltäjä:  Vilasrao Deshmukh
Seuraaja:  Vilasrao Deshmukh
Henkilötiedot
Syntynyt: 4. syyskuuta 1941 (ikä 83) Sholapur, Brittiläinen Intia
Tiedot
Puolue:  Intian kongressipuolue
Sushilkumar Shinde (s. 4. syyskuuta 1941) on intialainen poliitikko, joka toimi maansa energiaministerinä vuosina 2006–2012, josta hänet siirrettiin sisäministeriksi 2012–2014. Aikaisemmin hän oli toiminut Maharashtran osavaltion pääministerinä ja Andhra Pradeshin kuvernöörinä. Energiaministeri Shinden virkakauden loppupuolella tapahtui Intian kaikkien aikojen pahin sähkökatko, jonka aikana noin 600 miljoonaa intialaista menetti sähkönsä. Shinden siirto energiaministeriön johdosta sisäministeriksi sai osakseen runsaasti kritiikkiä jopa televisiossa, koska useiden silmissä näytti silti kuin epäonnistunut energiaministeri oli saanut ylennyksen.
Sisäministeriksi Shinde pääsi, kun hänen edeltäjänsä P. Chidambaram siirtyi talousministeriksi. Hänen sisäministerikautensa aikana tapahtui suurta kohua herättänyt joukkoraiskaus Delhissä, jonka vuoksi Shinde kovensi raiskauksen rangaistuksia huomattavasti. Mumbain vuoden 2008 terrori-iskujen tekijä tuomittiin kuolemaan hänen virkakaudellaan samoin kuin vuonna 2001 parlamenttirakennusta vastaan hyökännyt terroristi. Shinden toimiessa sisäministerinä terrori-iskuissa kuolleiden määrä väheni huomattavasti hänen edeltäjiinsä verrattuna. Kriitikkojen mukaan hänen edeltäjänsä Chidambaramin tekemät uudistukset olivat mahdollisesti syy kuolonuhrien vähenemiseen eikä Shindellä ollut osuutta asiaan. Shinde kuitenkin puuttui poliisien työhön vähemmän kuin Chidambaram, joka piti tapahtumia tarkemmin silmällä.
Shinde hävisi vuoden 2014 parlamenttivaaleissa Intian kansanpuoluetta edustaneelle Sharad Bansodelle. Seuraavissa vuoden 2019 parlamenttivaaleissa, joiden Shinde oli sanonut olevan hänen viimeiset vaalinsa, häntä vastassa oli kansanpuolueen Jaisiddeshwar Swami. Shinde ei tullut valituksi, minkä uskotaan olevan hänen poliittisen uransa loppu.
Vuonna 2019 Shinde vertasi pääministeri Narendra Modia diktaattori Adolf Hitleriin, kun kongressipuolueen mielenosoitus tuli poliisin estämäksi. Sisäministerinä ollessaan Shinde oli vuonna 2013 syyttänyt Intian kansanpuoluetta ja Rashtriya Swayamsevak Sanghia hindulaisen terrorismin edistämisestä maassa. Myöhemmin Shinde totesi, että hänet ymmärrettiin väärin eikä hänen tarkoituksensa ollut yhdistää terrorismia poliittisiin toimijoihin eikä mihinkään uskontoon.
Aiheesta muualla

Kuvia tai muita tiedostoja aiheesta Sushilkumar Shinde Wikimedia Commonsissa
Profiili parlamentin alahuoneessa (Arkistoitu – Internet Archive)
Siobhán Donaghy

Siobhán Donaghy.
Siobhán Donaghy (s. 14. kesäkuuta 1984 Lontoo) on brittiläinen laulaja-lauluntekijä. Syyskuuhun 2001 asti hän oli Sugababes- popyhtyeen jäsen, jonka jälkeen hänet korvattiin uudella jäsenellä Heidi Rangella. Lähdettyään Sugababesista Donaghy on julkaissut kolme singleä ja albumin. Hän asuu Middlesexissä perheensä ja sisarustensa kanssa.
Lähtö Sugababesista

Donaghy oli ennen lähtöään muiden Sugababes-yhtyeen jäsenien, Mutya Buenan ja Keisha Buchananin kanssa kiertänyt yli vuoden promootio- ja konserttikiertueella maailmalla, ja kiertueen aikana hänestä tuli yhä tyytymättömämpi asemaansa yhtyeessä. Siobhán Donaghysta tuntui, että hänen yhtyetoverinsa ja managerinsa ohjasivat häntä suuntaan, johon hän ei halunnut urallaan mennä. Donaghy ei myöskään tullut toimeen Keisha Buchananin kanssa ja masentui. Donaghy on kuitenkin kiistänyt huhut, joiden mukaan hän olisi kesken promootiokiertueen Japanin-osuuden poistunut haastattelusta naistenhuoneeseen ja lähtenytkin mitään sanomatta takaisin Englantiin. Donaghy on yhä Mutya Buenan ystävä.
Revolution in Me

Maaliskuussa 2003 Siobhán Donaghy julkaisi ensimmäisen singlensä soolourallaan. Nothing But Song ja Overrated-singlet jäivät kuitenkin melko vähälle huomiolle, kuten myös Donaghyn sooloalbumi Revolution in Me, jonka paras listasijoitus oli Britanniassa #117. Heikon menestyksen syytettiin johtuneen vähäisestä markkinoinnista
Donaghy julkaisi singlensä Nothing But Song nimellä "Shanghai Nobody", koska ei halunnut tulla muistetuksi ainoastaan "tyttönä joka jätti Sugababesin".
Tulevaisuus

Tammikuun alussa 2007 Donaghy julkaisi uuden singlensä Don't Give Up. Single on esimakua hänen toiselta studioalbumiltaan Ghosts, joka julkaistiin 5. helmikuuta 2007.
Ghost-albumin julkaisua on siirretty loppukesään.selvennä
Diskografia > Albumit

One Touch (2000 - Sugababesin ensimmäinen albumi - UK #26)
Revolution in Me (2003 - UK #117)
Ghosts (2007 - UK #?)
Diskografia > Singlet

Overload (2000 - Sugababesin ensimmäinen single - UK #6)
New Year (2000 - Sugababesin toinen single - UK #12)
Run for Cover (2001 - Sugababesin kolmas single - UK #13)
Soul Sound (2001 - Sugababesin neljäs single - UK #30)
Nothing But Song (2003 - vain vinyylinä)
Overrated (2003 - UK #19)
Twist of Fate (2003 - UK #52)
Ghosts (2006 - vain vinyylinä)
Don't Give Up (2007 - julkaistiin tammikuussa)
So You Say (2007 UK #76)
Aiheesta muualla

Viralliset internetsivut (Arkistoitu – Internet Archive)
Siobhán Donaghy Myspacessa (englanniksi)
Siobhán Donaghy Internet Movie Databasessa. (englanniksi)
Susiluoto

Susiluoto voi viitata seuraaviin henkilöihin tai paikkakuntaan:
Ahti Susiluoto (1940–2020), kuvataiteilija, kriitikko ja runoilija, Laura Susiluodon poika, Saila Susiluodon isä
Ilmari Susiluoto (1947–2016), valtiotieteen tohtori, kirjailija ja venäjäntutkija
Laura Susiluoto (1913–1992), kansakoulunopettaja ja kirjailija, Ahti Susiluodon äiti, Saila Susiluodon isoäiti
Saila Susiluoto (s. 1971), runoilija, Ahti Susiluodon tytär, Laura Susiluodon pojantytär
Taina Susiluoto, OTM, Ilmari Susiluodon tytär, Suomen olympiakomitean toimitusjohtaja vuodesta 2022
Bergö, entiseltä nimeltään Susiluoto (ruots. Vargö), on entinen kunta ja nykyään osa Maalahden kuntaa
Susiluodon merivartioasema, Rajavartiolaitoksen merivartioasema Kustavissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Susiluoto”, voi hakea sivunnimihaulla, laajalla sivunnimihaulla tai tekstihaulla.
Suomen strategisen johtamisen seura

Suomen Strategisen Johtamisen Seura (SSJS) on vuonna 1989 perustettu yhdistys, joka kertoo edistävänsä jäsentensä oppimista ja verkostoitumista sekä tukee suomalaisten yritysten ja yhteisöjen strategiaosaamista.
Seurassa on n 350 jäsentä[lähde? ]. Jäsenet ovat yritysten ja organisaatioiden strategiaosaajia, akateemisen strategiatutkimuksen edustajia sekä strategiakonsultteja[lähde? ]. Jäsenyys edellyttää kokemusta strategisesta johtamisesta ja aitoa paloa erilaisiin strategiateemoihin[lähde? ]. Yhdistyksen puheenjohtajana toimii Jouni Flyktman ja yhteisöpalvelujen johtajana Emilia Tolonen.
Aiheesta muualla

SSJS
↑  YTJ Tietopalvelu tietopalvelu.ytj.fi. Viitattu 10.10.2024.
↑  Yhteystiedot - Suomen Strategisen Johtamisen Seura www.ssjs.fi.  17.5.2023. Viitattu 10.10.2024.
Suomen suurin teatteri – TV-teatterin historia

Suomen suurin teatteri on Tuula Viitaniemen ohjaama kolmiosainen dokumenttisarja Yleisradion Televisioteatterin vaiheista. Sarja valmistui Tv-teatterin 50-vuotisjuhlavuonna 2011.
Osat

Osa 1. Televisiodraaman syntyvuodet
Osa 2. Radikaalit tulevat!
Osa 3. Isoja ja intiimejä tarinoita
Suomen sukellusveneet

| Suomen sukellusveneet |
| --- | --- |

Kirjailija:  Markku Melkko
Kuvittaja:  arkistokuvitus
Kansitaiteilija:  Kalevi Nurmela
Kieli:  suomi
Genre:  sotahistoria
Kustantaja:  Minerva
Julkaistu:  2008
Ulkoasu:  sidottu
Sivumäärä:  161
ISBN:  978-952-492-208-1
Löydä lisää kirjojaKirjallisuuden teemasivulta
Suomen sukellusveneet on filosofian maisterin ja Sotamuseon johtajan Markku Melkon kirja vuodelta 2008. Sen kustantaja on Minerva.
Melkko luettelee lähteinä käyttämänsä alan aiemmat, kirjoittamisvaiheessa jo loppuunmyydyt, teokset. Lisäksi hän on käyttänyt arkistoaineistoa ja tuolloin valmisteilla ollutta Timo Merensillan Vesikko-tutkimusta.
Aluksi Melkko käsittelee yleisesti sukellusveneiden historiaa, sen jälkeen sukellusveneiden käyttöä Itämerellä ensimmäisessä maailmansodassa. Moneen lukuun jakautuva osuus kattaa Suomen sukelluslaivaston synnyn ja sen käytön talvi- ja jatkosodassa. Oman osansa saa miehistön lomaelämä. Sisällysluettelosta on jäänyt pois luku ”Suomen sukellusveneiden viimeiset vaiheet”, jossa kerrotaan niiden kohtalo rauhansopimuksen jälkeen.
Teoksen viimeisessä jaksossa kuvataan kaikki sukellusveneet, niiden aseistus ja emälaivat.
Aiheesta muualla

Teos kustantajan sivulla.
Starman (DC Comics)

Starman on nimitys usealle DC Comicsin sarjakuvissa esiintyneelle hahmolle. Hahmo esiintyi ensimmäisen kerran Adventure Comics #61 numerossa huhtikuussa 1941 ja hänet loivat Gardner Fox ja Jack Burnley.
Muussa mediassa > Animaatiossa

Ted Knightin versio Starmanista esiintyi Batman: The Brave and the Bold sarjan jaksossa "Crisis: 22,300 Miles Above Earth!", jossa häntä ääninäytteli Jeff Bennett.
Prince Gavynin versio Starmanista esiintyi cameo-roolissa Justice League Unlimited sarjassa yhtenä Oikeuden Puolustajien jäsenenä.
Muussa mediassa > Televisiossa

Joel McHale esittää Starmaniin pohjautuvaa hahmoa Stargirl televisiosarjassa.
Sukiyaki

Sukiyaki
Sukiyaki syödään usein raa'an munan kanssa kulhossa.
Sukiyaki on japanilaisen keittiön perinteinen pataruoka; pienessä rautapadassa haudutettua ohuiksi viipaleiksi leikattua lihaa ja kasviksia. Ruoka voidaan valmistaa pöydässä ja syödä yhdessä valmistusastiasta.Ruokailtaessa padan aineksia dipataan vatkattuun raakaan munaan, jota voi maustaa soijakastikkeen tilkalla. Sukiyaki on talviajan ruokaa, ja sitä tarjotaan yleensä esimerkiksi uuden vuoden juhlissa.
Suurelementti

Pientalon suurelementtiä nostetaan paikoilleen.
Puurankarakenteisia seinäelementtejä valmistella.
Suurelementti on rakentamisessa käytettävä tehdasvalmisteinen tuote. Suurelementti on yleensä rakennuksen yhden seinän mittainen, ainoastaan nosturilla  siirrettävissä oleva osa rakennuksen seinää. Asennettaessa elementit kytketään toisiinsa jolloin muodostuu rakennuksen ulkoseinä.
Suurelementti rakennetaan tehtaassa ja kuljetetaan rakennuspaikalle, jossa yleensä on rakennettu perustukset valmiiksi. Suurelementit asennetaan tyypillisesti varsin nopeasti, omakotitalon elementit tyypillisesti yhdessä päivässä. Elementit pyritään yleensä rakentamaan tehtaalla mahdollisimman valmiiksi. Elementtiin voi olla valmiiksi asennettuna ikkunat, ikkunapellitykset, sähköpistorasiat sekä -vedot ja ulkomaalaus maalattuna.
Suomessa suurelementtejä käytetään yleisesti rakennusten ulkoseinien rakentamiseen. Myös esimerkiksi rivitalojen huoneistoväliseinät tai kerrostalojen betoniseinät voivat olla tehdasvalmisteisia suurelementtejä.
Suurelementtituotanto mahdollistaa rakennuksen valmistamisen siellä, missä resursseja – työvoimaa ja materiaaleja – on parhaiten saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista.
Video kaksikerroksisen suurelementtirakenteisen omakotitalon pystyttämisestä.
Sudaninkutoja

| Sudaninkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  badius
Kaksiosainen nimi
 Ploceus badius  (Cassin, 1850) 
Katso myös
   Sudaninkutoja Wikispeciesissä   Sudaninkutoja Commonsissa 
Infobox OKNimi-testi OKIUCN-testi OK: 
Sudaninkutoja (Ploceus badius) on kutojien heimoon kuuluva varpuslintu.
Levinneisyys

Sudaninkutojaa tavataan Sudanissa ja Etelä-Sudanissa. Lajia on kuvattu yleiseksi tai paikallisesti runsaslukuiseksi. Sen kannankehitys on vakaa, ja laji on luokiteltu elinvoimaiseksi.
Steve Oedekerk

| Steve Oedekerk |
| --- | --- |
 Steve Oedekerk vuonna 2006.
Henkilötiedot
Syntynyt: 27. marraskuuta 1961 (ikä 62) Los Angeles, Kalifornia
Kansalaisuus:  Yhdysvallat
Ammatti:  elokuvaohjaaja, tuottaja, käsikirjoittaja ja näyttelijä
Aiheesta muualla
IMDb 
Elonet
Steve Oedekerk (s. 27. marraskuuta 1961 Los Angeles, Kalifornia) on elokuvaohjaaja, tuottaja, käsikirjoittaja ja näyttelijä. Hän aloitti stand-up-koomikkona, ja tutustui silloin Jim Carreyhin, jolle hän on ohjannut ja käsikirjoittanut elokuvan Ace Ventura – luonto kutsuu.
Elokuvat > Näyttelijänä

Smart Alex (1987)
High Strung (1991)
Ei mitään menetettävää (1997)
Kung Pow – nyrkki kidassa (2002)
Thumbtanic (2002) (ääni)
Elokuvat > Ohjaajana

Smart Alex (1987)
Ace Ventura – luonto kutsuu (1995)
Ei mitään menetettävää (1997)
Kung Pow – nyrkki kidassa (2002)
Elokuvat > Tuottajana

Patch Adams
Kung Pow – nyrkki kidassa (2002)
Thumbtanic (2002)
Juwanna Mann – gimmat donkkaa tykimmin (2002)
Bruce – taivaanlahja (2003)
Suseån

| Suseån |
| --- | --- |
 Näkymä joensuussa
Maat:  Ruotsi
Läänit:  Halland
Maakunnat:  Halland 
Kunnat:  Halmstad, Falkenberg
Vesistöalue ja valuma-alueen tietoja
Päävesistöalue:  Suseånin vesistö
Pinta-ala:  450 km²  
Järvisyys:  1 % 
Pääuoman pituus:  61 km 
Joen uoman kohteita
Alkulähde:  Slättåkra, Halmstad 
 :  56.8283°N, 12.8719°E
Laskupaikka:  Veka, Falkenberg
 :  56.8409°N, 12.5770°E
Läpivirtausjärvet:  Q18051723
Mittaustietoja
Lähdekorkeus:  42 m  mpy.
Laskukorkeus:  0 m
Korkeusero:  42 m
Pituus:  noin 40 km  
Kaltevuus:  1,05 m/km
Keskiylivirtaama:  54,3 m³/s (MHQ) 
Keskivirtaama:  9,09 m³/s (MQ) 
Keskialivirtaama:  0,87 m³/s (MNQ) 
Muuta
Muualla:  Wikimedia Commons
Suseån on Ruotsissa Hallandin läänissä virtaava noin 40 kilometriä pitkä joki, joka muodostaa Suseånin vesistössä sen 61 kilometriä pitkän pääuoman alaosan. Joen valuma-alueen pinta-ala on 450 neliökilometriä, ja se laskee Pohjanmeren ja Itämeren vaihettumisvyöhykkeeseen Kattegatiin lähellä Skreaa Falkenbergin kunnassa.
Joen kulku ja pääuoma

Suseån saa nimensä Slättåkrassa jokilaakson tasangolla, jossa kolme sivu-uomaa yhtyvät Suseåniksi. Paikan korkeus on 44 metriä mpy. Nämä sivu-uomat ovat Slissån, Döblaån sekä vielä Slättåkran kautta virtaava metsäoja. Slättåkrasta etelään jatkuva laakso ei ole kovin kalteva, ja pohjalle on kertynyt sedimenttiä. Tämän vuoksi joki alkaa nyt meanderoida voimakkaasti. Muistona vanhoista uomista löytyy nykyisen uoman vierestä juoluoita. Osa niistä on luontaisia, mutta osa on voinut syntyä uoman oikaisussa. Alempana laakso kapenee ja soistuu. Kvibillessä joki saapuu viljellylle alueelle. Peltoalueella joki kääntyy eteläisestä kohti luoteista suuntaa. Se säilyttää suunnan lähes joensuuhun asti. Jokea seuraavat rautatie, moottoritie ja paikalliset maantiet. Joenvarsitaajamia ovat alaspäin mentäessä Kvibille, Getinge, Slöinge ja Heberg. Hebergissä joki käännähtää kohti lounasta ja laskee viiden kilometrin päässä mereen. Vesistön erikoisuus on kaksi Suseånia. Eteläisempi uoma on yllä kuvattu uoma, ja pohjoisempaa Suseånia kohdellaan pääuoman sivu-uomana.
Ruotsin vesistöviranomaiset valitsevat pääuomaksi sellaiset joen haarat, joiden virtaama on suurin. Tämän vuoksi Suseånin vesistön pääuomana on eteläisempi Suseån, joka on pohjoista Suseånia lyhyempi. Sen jatkeeksi tulee Slättåkrassa Slissånin sivuhaara, ja sekin vaihtuu Gräsåsissa Sjöabäckeniksi, joka laskee Övrabökesjönista. Järvi on pääuoman lähdejärvi, jonka vedenpinta on 146 metrin korkeudella mpy.
Vesivoimaa

Suseånin pääuomassa on neljä vesivoimalaitosta: Boberg, Berte Qvarn, Mostorps gård ja Semb. Voimaloiden yhteisteho on 0,8 megawattia ja niiden vuosituotanto on noin 3,6 gigawattituntia.
Käännös suomeksi
Steve Mullings

| Mitalit | Mitalit | Mitalit |  |
| --- | --- | --- | --- |
|  Steve Mullings yleisurheilun MM-kilpailuissa 2009. |  Steve Mullings yleisurheilun MM-kilpailuissa 2009. |  Steve Mullings yleisurheilun MM-kilpailuissa 2009. |  |
Maa:   Jamaika
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | 4 × 100 m |  |
|  Hopeaa | Osaka 2007 | 4 × 100 m |  |
Steve Mullings (s. 28. marraskuuta 1982) on jamaikalainen pikajuoksija. Hänen päämatkansa olivat 100 ja 200 metriä. Mullings on 176 senttimetriä pitkä ja painaa 67 kiloa. Hän on voittanut kaksi maailmanmestaruusmitalia Jamaikan 4×100 metrin viestijoukkueessa.
Mullings juoksi vuonna 2004 Jamaikan mestaruuskisoissa silloiset ennätyksensä 10,04 (100 m) ja 20,22 (200 m) ja ansaitsi paikan olympialaisiin. Hän jäi kuitenkin kiinni kielletyistä aineista kilpailun jälkeen. B-näytteen osoittauduttua positiiviseksi Mullings sai kahden vuoden kilpailukiellon.
Mullings antoi kesäkuussa 2011 maansa mestaruuskisoissa positiivisen dopingnäytteen. Käryn oltua hänen uransa toinen hän sai elinikäisen kilpailukiellon. Mullings piti dopingtestiä epäluotettavana ja valitti urheilun kansainväliseen vetoomustuomioistuimeen, mutta CAS piti hänen elinikäisen kilpailukieltonsa voimassa.
Henkilökohtaiset ennätykset > Ulkoradat

100 m: 9,80 (2011)
200 m: 19,98 (2009)
Henkilökohtaiset ennätykset > Sisäradat

60 m: 6,59 (2004)
200 m: 20,72 (2004)
Aiheesta muualla

Steve Mullings Kansainvälinen yleisurheiluliitto. (englanniksi)
Sing When You’re Winning

| Sing When You're Winning Robbie Williams |
| --- | --- | --- |

Studioalbumin tiedot
 Äänitetty : 1999–2000
 Julkaistu: 28. elokuuta 2000
 Formaatti: CD
 Tuottaja(t): Guy Chambers, Steve Power
 Tyylilaji: Pop, adult contemporary
 Kesto: 75.58
 Levy-yhtiö: EMI
Listasijoitukset
  6.
Robbie Williamsin muut studioalbumit
| The Ego Has Landed 1999 | Sing When You're Winning 2000 | Swing When You're Winning 2001 |
Sing When You're Winning on brittiläisen laulaja-lauluntekijä Robbie Williamsin kolmas studioalbumi.